Հովհաննես Հովհաննիսյան (փիլիսոփա)

**Հովհաննես Օնիկի Հովաննիսյան** (), հայ փիլիսոփա, հասարակական գործիչ։ Փիլիսոփայական գիտությունների թեկնածու, դոցենտ։

## Կենսագրություն
Հովհաննես Հովհաննիսյանը 1987-1992 թվականներին սովորել է Երևանի պետական համալսարանի փիլիսոփայության, սոցիոլոգիայի և հոգեբանության ֆակուլտետում, 1992-1995 թվականներին՝ նույն ֆակուլտետի ասպիրանտուրայում։ 1996 թվականին պաշտպանել է գիտական թեզ՝  «Վեճը որպես մտավոր հաղորդակցման եղանակ. փիլիսոփայական վերլուծություն» թեմայով՝ ստանալով գիտությունների թեկնածուի գիտական աստիճան։

Ամուսնացած է, ունի մեկ որդի և երկու դուստր։ Կինը՝ Պետրոսյան Աստղիկ Ալեքսանի։

### Աշխատանքային գործունեություն
1990-1992 թվականներին աշխատել է ԳԱԱ Փիլիսոփայության և իրավունքի ինստիտուտում որպես լաբորանտ, 1992-1994 թվականներին եղել է ՀՀ Լուսավորության նախարարության Մանկավարժական գիտությունների գիտահետազոտական ինստիտուտի կրտսեր գիտաշխատող, 1993-1998 թվականներին՝ ՀՀ Հեռուստառադիոպետվարչության (հետագայում` ՀՀ կառավարությանն առընթեր Տեղեկատվության և գրահրատարակչության վարչության) հասարակական կարծիքի ուսումնասիրման կենտրոնի խմբագիր, այնուհետև` գլխավոր մասնագետ, 1996 թվականից՝ Երևանի պետական համալսարանի փիլիսոփայության և բարոյագիտության ամբիոնի ավագ լաբորանտ, 1996-2000 թվականներին՝ ԵՊՀ փիլիսոփայության և տրամաբանության ամբիոն` ավագ դասախոս, 2000 թվականից՝ ԵՊՀ տեսական փիլիսոփայության և տրամաբանության ամբիոնի դոցենտ, 2003 թվականից՝ Հայաստանում ֆրանսիական համալսարանի դասախոս, հումանիտար հասարակագիտական առարկաների ամբիոնի պատասխանատու, 2005, 2006 թվականներին՝ ՄԱԿ-ի Ազգային զարգացման ծրագրի` մասնագիտական կրթության հարցերով փորձագետ, ազգային փորձագետների թիմի ղեկավար, 2005-2007 թվականներին՝ «Վիճաբանության տեսություն և արվեստ։ Բանակցային տեխնոլոգիաներ» գիտահետազոտական թեմայի ղեկավար, 2008-2010 թվականներին՝ «Հռետորիկայի ժամանակակից հիմնահարցեր» թեմայով գիտահետազոտական թեմայի ղեկավար։ 2004-2010 թվականներին եղել է Վալերի Բրյուսովի անվան լեզվաբանական համալսարանի «ՅՈՒՆԵՍԿՕ»-ի Մարդու իրավունքների, ժողովրդավարության և եվրոպագիտության ամբիոնի դոցենտ, 2012-2015 թվականներին՝ Մետափիլիսոփայության, փոխակերպական տրամաբանության և փաստարկման տեսության միջազգային գիտահետազոտական ինստիտուտի փոխտնօրեն, 2013 թվականից՝ Հայկական պետական մանկավարժական համալսարանի փիլիսոփայության և տրամաբանության ամբիոնի դոցենտ։

### Անդամակցություն
* Հայոց փիլիսոփայական ակադեմիայի գլխավոր գիտնական քարտուղար, 1998։
* Փիլիսոփայության միջազգային ակադեմիայի գլխավոր խորհրդական, 2001։
* Փաստարկման միջազգային ինստիտուտի «Երիտասարդ գիտնականի ամբիոն» մատենաշարի խմբագրական կոլեգիայի անդամ, 2002։
* Հայաստանում ֆրանսիական համալսարանի գիտամանկավարժական խորհրդի անդամ, 2003։
* «Կովկաս» հասարակագիտական հետազոտությունների կենտրոն» հասարակական կազմակերպության նախագահ, 2004։
* Փիլիսոփայության միջազգային ակադեմիայի «Ինչպես եմ տեսնում 21-րդ դարի փիլիսոփայությունը» մատենաշարի խմբագրական կոլեգիայի անդամ, 2005։
* ԵՊՀ փիլիսոփայության և հոգեբանության ֆակուլտետի գիտխորհրդի անդամ, 2006։
* ԵՊՀ փիլիսոփայության և հոգեբանության ֆակուլտետի մեթոդական խորհրդի անդամ, 2008։
* ՀՀ Նախագահին կից Հանրային խորհրդի անդամ, ՀԽ Քաղաքացիական հասարակության կայացման հարցերի հանձնաժողովի նախագահ, 2009։
* Քաղաքացիական հասարակության աջակցության հիմնադրամի հոգաբարձուների խորհրդի անդամ, 2010։
* Պատիժը կրելուց պայմանական վաղաժամկետ ազատվելու, պատժի չկրած մասն ավելի մեղմ պատժատեսակով փոխարինելու հարցերով անկախ հանձնաժողովի անդամ, 2010։
* Մետափիլիսոփայության, փոխակերպական տրամաբանության և փաստարկման միջազգային ինստիտուտի փոխնախագահ, 2012-2016։

## Պարգևներ
* Երևանի պետական համալսարանի պատվոգրեր, 2009, 2014։
* Հայոց փիլիսոփայական ակադեմիայի «Եռամեծ փիլիսոփա Դավիթ Անհաղթ» մեդալ, 2007:.
* Հայաստանում ֆրանսիական համալսարանի շքանշան, 2010։
* ՀՀ պաշտպանության նախարարության «Հայաստանի զինված ուժեր. 20 տարի» հոբելյանական մեդալ, 2012։

## Երկեր
Հեղինակ է գրքերի, հոդվածների, ուսումնական ձեռնարկների։

* ***Հովհաննիսյան Հ.Օ.,*** Հասարակական համակարգի զարգացման հիմնախնդիրները։ Եր., 2003, (76 էջ)։   
* ***Հովհաննիսյան Հ. Օ.,*** Փաստարկում և հռետո­րություն։ Ձեռնարկ իրա­վաբանության ֆա­կուլտետների մագիս­տրանտների և իրա­վուն­քի ոլորտի աշխա­տողների համար։     Հայաստանում ֆրան­սիական համալսարան, Երևան, «Արտագերս» հրատ., 2015, (275 էջ)։
* ***Հովհաննիսյան Հ.Օ.,*** Բանվեճի տեսություն և արվեստ. փիլիսոփայական քննախոսություն։ ԵՊՀ հրատարակչություն, 2019, (286 էջ)։
* ***Հովհաննիսյան Հ.Օ.,*** Վիճաբանության և փաս­տարկ­ման փոխհարաբե­րու­թյան հարցի շուրջ։ Բանբեր Երևանի համալ­սարանի, N˚3 (84), 1994:     
* ***Հովհաննիսյան Հ.Օ.,*** Վեճի տեսության հարցերը Հին աշխարհում։ Երիտասարդ գիտնա­կա­նի ամբիոն, պր. 5, ՀՀ ԳԱԱ «Գիտություն» հրատ., Երևան, 1996։
* ***Հովհաննիսյան Հ.Օ.,*** Վիճաբանության իմա­ցա­բանական և մեթոդաբա­նա­կան տեսանկյունները։ Երիտասարդ գիտնա­կա­նի ամբիոն, պր. 5, ՀՀ ԳԱԱ «Գիտություն» հրատ., Երևան, 1996։
* ***Հովհաննիսյան Հ.Օ.,*** Ի՞նչ է սովորեցնում պատմական հիշողությունը։ Գիտական աշխատու­թյուններ։ Հասարա­կական գիտություններ։ Պրակ 7։ Երևան, «Լինգվա», 2009։
* ***Հովհաննիսյան Հ.Օ.,*** Բանավեճի մեթոդի առանձնահատկությունները դասավանդման և սովորողների մտավոր կարողությունների զարգացման գործընթացներում։ «Մանկավարժական միտք», 2016 (3-4), «Զանգակ» հրատ., Եր.:  
* ***Հովհաննիսյան Հ.Օ.,*** Հասարակական համա­կարգի կառուցված­քա­յին-գործառութային բնո­ւթագիրը և կառա­վարման խնդիրները (մեթոդաբանական տեսանկյուններ)։ «Բանբեր     Երևանի հա­մալ­սարանի»։ Փիլիսոփայություն, հոգեբանություն։ No3(18), Երևան, 2015։ 
* ***Հովհաննիսյան Հ. Օ., Պետրոսյան Ա. Ա.,*** Մասնակցություն հանուն փոփոխությունների։ Որակական հետազոտության արդյունքներ, «Կովկաս» հասարակագիտական հետազոտությունների կենտրոն, Oxfam GB, Երևան, «Ասողիկ» հրատ., 2012, 69 էջ։
* ***Ованисян О.О.,*** Определение и классификация типов гражданского общества: предпочтения и перспективы развития. Социокультурный аспект евразийской интеграции. Евразийский граждан-ский альянс. (Сборник научных статей). Изд. дом «Белгород», НИИ «БелГУ», Белгород, 2017.
* ***Hovhannisyan H.,*** The Factor of Human Rights Protection as Criteria for the Development in     the Social System . “Armenia: A Human Rights perspective for Peace and     Democracy”. Universitätverlag Potsdam, 2005.
* ***Hovhannisyan H.O. and co-autհоrs***, National Policy for Professional Education: Concept     Paper. UNDP, Armenia 2005. 
* ***Hovhannisyan H.O. and co-autհоrs,*** National Human Development Report 2006. Educational     transformations in Armenia. UNDP, Armenia, 2007. Part 3: “Professional     education”.  
* ***Hovhannisyan H.O. and co-autհоrs,*** Gender dimension of civic and political participation in Armenia. Report on findings of the sociological study. (Monograph). UN Populiations Found. Yerevan, 2011, (71 p.).  
* ***Hovhannisyan H.O. and co-autհоrs,*** Peculiarities of the Perception of the Phenomenon of  the Armenian Genocide on Public Opinion (Comparative Analysis of Sociological Survey Results). «Wisdom», 1(6), 2016. ASPU, Yerevan.  
* ***Hovhannisyan H.,*** Idea and Models of civil Socicty: Developnent Tendencics,  Arguments pro and con. «Wisdom», 2(7), 2016.  ASPU, Yerevan.     

## Ծանոթագրություններ

Կատեգորիա:ԵՊՀ դասախոսներ
Կատեգորիա:ԵՊՀ շրջանավարտներ
Կատեգորիա:Հայ հասարակական գործիչներ
Կատեգորիա:Հայ փիլիսոփաներ
Կատեգորիա:Հայաստանի հանրային խորհրդի անդամներ
Կատեգորիա:Փիլիսոփայական գիտությունների թեկնածուներ